Afrikaans: 'n Veranderende sosio-politieke staatsbestel beteken heel dikwels verandering in wetgewing oor sommige morele kwessies, soos prostitusie, en ook aborsie. Wetgewing oor prostitusie is 'n aspek waaroor rolspelers soos beleidmakers en -toepassers al in die verlede verskil het. Volgens Suid-Afrikaanse wetgewing is prostitusie 'n misdaad, hoewel die entrepreneurs van prostitusie, soos souteneurs en eienaars van gesellinklubs, prostitusie as 'n bron van inkomste beskou. Die prostitute self beskou dit as hulle reg om prostitusie te bedryf, en die klient wil ook van die reg op vrye keuse van aktiwiteit gebruik maak om die prostitutuut te besoek. Die voortslepende debat oor die dekriminalisering van prostitusie kan 'n verskeidenheid van faktore en aspekte rakende prostitusie oorspan. Aspekte soos menseregte, die moontlikheid van sekskueel-oordraagbare siektes, en die moraliteitsbeginsel word deur verskillende partye in die debat betrek, en bespreek. Hierdie argumente word aangevul met perspektiewe op wetgewing in verskillende lande, die kriminaliteit van prostitusie, en ook die seksualiteit van die prostituut. In die lig van bevindings soos blyk uit die literatuurstudie wat hierdie kwessies uitlig, is 'n empiriese ondersoek gedoen om die menings van beleidmakers en -toepassers te toets. Uit hierdie menings kom die ingewikkelde aard van die debat na vore en is dit duidelik dat konsensus oor die beleid nie haalbaar is nie, en 'n maklike oplossing is ook nie voor die hand liggend nie. Perspektiewe wat telkens vanaf navorsingsdeelnemers na vore kom, is die belangrike bydrae van gemeenskappe om verantwoordelikheid vir regulering te aanvaar. Die gevolgtrekking wat uit beide die literatuurstudie en die empiriese ondersoek blyk, is dat prostitusie gedekriminaliseer, maar verskerpte regulatoriese maatreels, geimplementeer word.